BUK MUKWOINO PA MOSES 
ma gilwono 


ACAKKI 


Lubana oketo lobo ki dano 
1 1 I acakki ріпу Lubana oketo polo 
ki lobo. 2 Lobo onono tve nono, 
onyobbe woko atata. piny macol ocido 
wi kut matut, kun Cwiny pa Lubana 
twago wi pii. 


3 обара owacci, “Wek leno obed 
tye’’; ci piny obedo len. 4 Lubana oneno 
leno ni ber; Lubana opoko kin leno ki 
colpiny. 5 Lubana olwono leno пі 
Dyecen, ki colpiny olwono ni Dyewor. 
и оушо dok ріпу oru, meno nino 
acel. 


6 Lubana owacci, “Wek pete orine i 
kin pii, me poko kin pii ki pii wadi.” 
7 Ci Lubana otiyo pete me poko pii та 
tye piny i te pete ki pii ma tye malo i wi 
pete; ci otimme kit meno. 8 Lubana 
olwono dan pete ni polo. Piny oyuto 
dok piny oru, meno nino me aryone. 


Lubana owacci, “Мек ри ma tye і‏ ל 
te polo ocokke, ogurre i kabedo acel,‏ 
wek piny mutwo onen””; ci otimme kit‏ 
meno. 10 Lubana olwono piny mutwo ni‏ 
Lobo, ki pii ma ocokke, ogurre kacel-li‏ 
ni Nam; ci Lubana oneno ni ber.‏ 
Lubana owacci, “Wek lum otwi i wi‏ 11 
lobo, ki ginapita ma nyako nyiggi, ki‏ 
yadi ma nyako nyiggi ma kodi tye i igi,‏ 
macalo kit kwagi tye, i wi lobo”; ci‏ 
otimme kit meno. 1? Lum ocako twi i‏ 
wi lobo, ki ginapita ma nyako nyiggi i‏ 
kit kwagi acel acel, ki yadi ma nyako‏ 
nyiggi ma kodi tye i igi, macalo kit‏ 
kwagi tye. Ci Lubana oneno ni ber.‏ 
Piny oyuto dok piny oru, meno nino‏ 13 
me adekke.‏ 


14 Lubana owacci, ‘Wek gin ma ryeny 
obed i kom pete me polo me poko 
dyecen ki dyewor, ki me bedo ginanena 
ma nyuto kare ki nino ki mwaka, 
15 wek gubed gin ma ryeny i kom pete 
me polo ma menyo lobo”; ci otimme 


kit meno. 16 Lubana oketo gin madito 
aryo ma giryeny, wek ma ryeny madit-te 
aye olo dyecen, ki ma ryeny matidine 
olo dyewor; dok oketo Iwak lakalatwe 
bene. 17 Lubana oketogi i kom pete me 
polo me menyo lobo, 18 me loyo dyecen 
ki dyewor, ki me poko kin leno ki 
colpiny. Ci Lubana oneno ni ber. 
19 Piny oyuto dok piny oru, meno nino 
me anwenne. 

20 Lubana owacci, “Wek pii onywal 
gin makwo ma gicorre limuk, ki winyo 
bene gutuk lamalo i wi lobo i dan pete 
me polo.” 21 Lubana oketo пуар 
madono i nam, ki kwa gin makwo 
ducu ma gimol, ma gicorre limuk i pii, 
macalo kit kwagi tye, ki winyo ma 
gituk ki bwomgi, macalo kit kwagi tye. 
Ci Lubana oneno ni ber. 22 Lubana 
omiyogi gum kun wacci, ‘‘Wunywal, 
wunya, wupon рїї ki паті, winyo bene 
gunya i wi lobo.” 23 Piny oyuto dok 
piny oru, meno nino me abicce. 

24 Lubana owacci, “Wek lobo onywal 
gin makwo i kit kwagi: lee ma paco, ki 
gin ma lak alaka, ki lee me tim macalo 
kit kwagi tye’’; ci otimme kit meno. 
25 Lubana oketo lee tim macalo kit 
kwagi tye, ki lee ma paco macalo kit 
kwagi tye, ki gin ma lak alaka piny i 
nom, macalo kit kwagi tye, Ci Lubana 
oneno ni ber. 

26 Lubana owacci, “Меки wacweyu 
dano ma gical ki wan; wek gin aye gulo 
rec ma 1 nam, ki winyo me polo, ki lee 
ma paco, ki wi lobo ducu, gulo bene 
gin ducu ma lak alaka wi lobo.” 
27Lubana ocweyo dano i א‎ calle 
kikome; ocweyo laco ki dako. 28 Lubana 
omiyogi gum kun wacogi ni, *Wunywal, 
wunya, wupon lobo, wulo bene; dok 
wulo wa rec ma i nam, ki winyo me 
polo, ki gin ducu makwo ma giwoto i wi 
lobo.” 29 Lubana owacci, *Nenu, ami- 
yowu ginapita ducu ma nyako nyiggi 
ma tye 1 wi lobo ducu, ki yadi ducu ma 

nyako nyiggi ma kodi tye i igi; wubi- 
camogi. 30 Dok lee ducu me tim, Кі 
winyo ducu me polo, ki gin ducu ma 
lak alaka wi lobo, ma gitye ki kwo, 
amiyo botgi ginapita ducu madyak me 
bedo camgi”; ci otimme kit meno. 
31 Lubana опепо gin ma don otiyo 
ducu, ci nen, tye mabeco twatwal. Piny 
oyuto dok piny oru, meno nino me 
abicelle. 
2 1 Polo ki lobo yam giketo otum kit 
meno, ki lwak mony ma tye iye 
ducu. 2I kom nino me abiro en aye 
Lubana otyeko iye ticce ducu ma yam 
otiyo; en oywe i kom nino me abiro 
i kom ticce ducu ma yam otiyo. 3 Ci 
Lubana omiyo gum i kom nino me 
abiro, olonyo obedo malen, pien i kom 
nino meno en aye Lubana yam oywe iye 
i kom ticce ducu ma en obedo ka tiyo 
me keto lobo. 

4 Man aye acakki nya pa kwa gin ma 
i polo ki-i lobo i kare ma giketogi 
kwede. 

I nino meno ma Rwot Lubana otiyo 
iye polo ki lobo-ni, 5 yat mo me tim 
onono peya tye i wi lobo, onono doo mo 
pud pe ma otwi wi lobo, onono Rwot 
Lubana peya omiyo kot ocwer i lobo, 
dok onono peya tye dano mo ma puro 
lobo; 6 ento lupu ocako duny malo, сі 
obido lobo ducu. 7 Ci Rwot Lubana 
ocweyo dano ki apwa me nom, okuto 
yamo me yweyo i ume, dano odoko gin 
makwo. 


Poto Eden 

8 Rwot Lubana opito yadi i poto ma 
tye 1 Eden, tun wokcen; en aye oketo 
iye dano ma en ocweyo-ni. 9 Dok Rwot 
Lubana omiyo yadi gutwi i nom, kwa 
yadi ducu mamwonya ma neno ber, ki 
mabeco me acama, dok oketo yat me 
kwo 1 dye poto bene, ki yat me neyo 
gin maber ki marac. 

10 Kulu yam onono mol a ki i Eden, 
ma kelo pii i poto, iye opokke ki kunnu, 
odoko kulu anwen. 11 Nyin kulu mu- 
kwonone Picon; en aye kulu ma mol 
rumo lobo Kavila ducu, ma a iye 
jabu. 12 Jabu ma tye i lobo meno beco; 
odok yat ma gilwono bedola ki got 
onik tye kunnu bene. 13 Nyin kulu me 
aryone Gikon, ma orumo lobo ducu me 
Kuc. 14Ki. nyin kulu me adekke 


Taigric; mol dok tun wokcen me 
Aciria. Ki kulu me anwenne Euprate. 


15 Rwot Lubana otero dano, oketo i 
poto Eden wek opur, dok ogwok bene. 
16Ci Rwot Lubana ociko dano ni, 
*Yadi диси ma tye i poto, camgi macalo 
imito; !7ento yat me neyo gin maber 
ki marac pe icam, pien i nino ma 
ibicamo iye, еп aye ibito tye bene.” 


18 Ka dok Rwot Lubana owaco ni, 
“Ре ber dano obed Кепе; abitimo 
lakony ma romme.” 1? Ci Rwot Lubana 
ocweyo lee tim ducu ki winyo ducu me 
polo, nia ki i nom, okelogi bot dano me 
neno kit ma ebicako ki nyingi. Kit ma 
yam dano ocako ki nyin gin makwo 
acel acel ducu, en aye obedo nyingi. 
20 Dano ocako nyin lee ma paco ducu, 
ki winyo me polo, ki lee tim ducu; ento 
lakony ра dano ma romme aye опоро 
pud pe onen. 2! Rwot Lubana omiyo 
nino madwon omako wan dano; ka en 
tye ka nino, ci okwanyo cogo laknete 
acel, omwono wane woko ki rino. 
22 Ci cogo ma Rwot Lubana okwanyo- 
ni ocweyo odoko dako, ka okelo bote. 
23 Dano owacci, 

“Мап ауе соро mua i cogona 

kikome, 

ki гіро bene mua i rinona kikome; 

gibilwono nyine ni Dako, 

pien gikwanyo ki i kom Laco.” 
24 Mumiyo laco weko wonne ki minne, 
moko kom dakone likan, gin aryo 
gidoko kom асе]. 25 I kare meno laco 
ki dakone onono pud gibedo munero 
ma lewic pe makogi. 


Acakki bal 

3 1 Twol yam onono ryek makato 

lee tim ducu ma Rwot Lubana 
oketo. En owaco ki dako пі, ** 4 
mono owacci, ‘Pe wucam yat ducu ma 
tye i poto-ni’?”’ 2 Dako otito ki twol ni, 
"*Watwero camo nyig yadi диси ma tye i 
poto-ni, 3ento Lubana ociko ni, ‘Pe 
wubicamo nyig yat ma tye i dye poto, pe 
wugud Коте bene, wek ре wuto.’”’ 
4 Ci twol owaco ki dako ni, “Ре wubito. 
5 Pien Lubana neyo ni, ka wucamo, ci 
wanwu biyabbe woko, ci wubidoko calo 
Lubana, miyo wuneyo gin maber ki 
marac.”” 6 Ka dako oneno ni yat-te ber 
me acama, dok nen mwonya bene, dok 

yat meno ber, cwiny dano pyette i kome, 
pien miyo gidoko ryek, ci opwono 
nyige, ocamo; omiyo mogo bot cware, 
ci ocamo. 7Gin aryo ducu wangi 
oyabbe woko, gucako neyo ni kara 
gitye munero, ka gukwoyo pot olam 
guruko i pyergi. 

8 Ka guwinyo Rwot Lubana woto i 
poto i kare ma cen okwe, ci dano ki 
dakone gukanne woko i nyim Rwot 
Lubana i kin yadi ma tye i poto. 9 Ci 
Rwot Lubana olwono dano kun wacce 
ni, “In mono itye kwene, Каа?” 10 En 
ogamo ni, “‘Awinyo ka iwoto i poto, ci 
lworo omaka, pien atye munero, akanne 
woko.” 11 Dok openye aye ni, "Ana ma 
don otitti ni itye munero? Ityeko 
camo nyig yat ma onono aciki ni pe 
icam-mi ce?” 12Dano ogamo пі, 
“Dako ma imiya ni obed kweda-ni aye 
omiya nyig yat meno, ci acamo.” 
13 Rwot Lubana dok openyo dako ni, 
“Мап kono itimo pino?’? Dako ogamo 
ni, *Twol aye obwola, omiya acamo.” 
14 Rwot Lubana owaco bot twol ni, 

“Pien іп aye itimo man, 
giceno in makato lee ma paco ducu, 
ki makato lee tim ducu. 
Ibilak, iywane piny ki ii, 
dok ibicamo apwa 
i kare me kwoni ducu. 
15 Abiketo mone i kin in ki dako, 
ki i kin likwayi ki likwaye: 
en bigoyo wil, 
in ibitono opunye.” 
16 Ki bot dako owacce ni, 
“Abimeddi arem matek i kare me 
nyodo; ibinywalo litino ki arem, cwinyi 
bipyette i kom cwari, dok en aye biloyi.” 
17 Ki bot Adam owacce ni, 
“Pien in aye iwinyo dog dakoni, 


ci icamo nyig yat 

ma aciki iye ni, ‘Pe icam’, 
giceno lobo piri; 
ibicamone ki aroma 

i kare me kwoni ducu. 

18 Loboni biceko okuto ki ocok, 

ibicamo pot dek ma i tim. 

19 Ibicamo kwon Кі kwok ma cwer 

ki i tur nyimi, 
nio ka ibidok i nom, 
kit ma con gikwanyi ki iye; 
іп арма, · 
dok bene ibidok i apwa.’’. 

20 Dano ocako nyin dakone ni Kawa, 
pien en aye megi jo ducu makwo. 
21 Rwot Lubana oyubo laa aruka, ka 
omiyo Adam ki dakone guruko. 


22 Rwot Lubana owacci, *Nen, dano 
don odoko rom ki nat acel i kinwa, 
don neyo gin maber ki gin marac. 
Kombeddi pe dok wawek orye cine 
opwon nyig yat me kwo ocam doki, 
miyo don bibedo makwo nakanaka.” 
23 Mumiyo Rwot Lubana ocwale woko 
ki 1 poto Eden, wek odok opur gire 
nom ma yam gikwånye ki iye-ni. 
24 Oryemo dano woko, ci oketo lukerubi 
yo tun) wokcen me poto Eden, ki pala 
lucwan ma lyel mac, ma witre tunni ki 
tunni, me gwoko yo ma cito i kom yat 
me kwo. 

